proxectonos/corpus_dominio_legal_administrativo_tmp huggingface dataset:
19/04/2010 | Administración LocalMunicipal
Santiago de Compostela
Sección Municipal de Contratación
Licitación de 2 servizos incluídos no Fondo Estatal para o Emprego e a Sostibilidade Local (FES 2010)

PROPOSICIÓNS: Os licitadores poderán presentar proposicións no Rexistro Xeral do Concello de Santiago de Compostela (R/ Presidente Salvador Allende nº 4, CP 15705 Santiago), entre as 9.00 e as 14.00 horas, dentro do prazo de 8 DÍAS NATURAIS, a contar desde o día seguinte á data de publicación deste anuncio no Boletín Oficial da provincia da Coruña. DOCUMENTACIÓN E INFORMACIÓN: Sección municipal de contratación (R/ Presidente Salvador Allende 6-8). Perfil de contratante: www.santiagodecompostela.org). CRITERIOS DE ADXUDICACIÓN: Son os sinalados no punto homónimo incluído no anexo I do prego de cláusulas administrativas particulares. GARANTÍA DEFINITIVA: 5% do importe de adxudicación. APERTURA DE PLICAS: As datas e horas das aperturas dos sobres que conteñen os diferentes criterios a valorar, que terán lugar en acto público no Departamento de Contratación (R/ Presidente Salvador Allende nº 6-8), anunciaranse previamente no perfil de contratante do órgano de contratación. Santiago de Compostela, 12 de abril de 2010. O ALCALDE, Asdo.: José A. Sánchez Bugallo
19/04/2010 | Administración LocalMunicipal
Rois
Aprobación inicial orzamento 2010

ANUNCIO APROBACIÓN INICIAL ORZAMENTO DE 2010 DO CONCELLO DE ROIS Aprobado inicialmente polo Pleno da Corporación Municipal de Rois con data 10 de abril de 2010, o Orzamento municipal para o exercicio económico de 2.010, así como a Plantilla e o anexo de persoal para o devandito exercicio, en cumprimento do artigo 169.1 do RD Lexislativo 2/2004 polo que se aproba o Texto Refundido da Lei Reguladora de Facendas Locais, exponse ao público por prazo de quince días soltos a contar dende o seguinte ao da inserción do presente anuncio no Boletín Oficial da Provincia, a fin de que durante o mesmo os interesados poidan examinalo e presentar as reclamacións que estimen oportunas. Rois, a 12 de abril de 2010. O OREONA SUPERVIEL, MARIA MONSALUD. RAMÓN TOJO LENS.
19/04/2010 | Administración LocalMunicipal
Fisterra
Contrato administrativo

ANUNCIO Plan de axuda contra a crise (PAC -2) 2009 Mediante acordo adoptado pola Xunta de Goberno Local en sesión do día 30/03/2010, adxudicouse definitivamente a Carla Fernanda Isabel Utges, con DNI XXXXXXXXX, mediante procedemento negociado sen publicidade, a seguinte obra: O que se publica ós efectos previstos no artigo 138 da Lei 30/2007, de 30 de outubro, de Contratos do Sector Público. Fisterra, 9 de abril de 2010. O alcalde José Manuel Traba Fernández
19/04/2010 | Administración LocalMunicipal
As Pontes de García Rodríguez
Secretaría
Acordo de aprobación inicial da cesión do Centro da Saúde, a da parcela na que se sitúa, ao Servizo Galego de Saúde

ANUNCIO Acordo de aprobación inicial da cesión do Centro de Saúde, a da parcela na que se sitúa, ao Servizo Galego de Saúde O Pleno da Corporación municipal, en sesión ordinaria que tivo lugar o día 8 de abril de 2010, aprobou inicialmente -co quórum da maioría absoluta legal- o expediente para a cesión gratuíta ao Servizo Galego de Saúde (Consellería de Sanidade, Xunta de Galicia) do Centro de Saúde, e da parcela na que se ubica, situado nesta localidade, e que estrema: ao Norte, coa rúa Ourense; Sur, coa rúa Virxinia Pereira; Leste, coa rúa da Saúde, e Oeste, coa rúa Juan Antonio Suanzes. A superficie total da parcela é de 4023 m2, dos que 875 están ocupados polo edificio. Consonte dispoñen os artigos 110.1. f) do Regulamento de bens das entidades locais, aprobado por Real decreto 1372/1986, do 13 de xuño (RBEL) e 86 da Lei 30/1992, do 26 de novembro, de réxime xurídico das administracións públicas e do procedemento administrativo común (LRX-PAC), sométese o expediente a información pública polo prazo de vinte días a contar desde o seguinte ao da publicación do presente anuncio no Boletín Oficial da Provincia (BOP). Tamén se publicará no taboleiro de anuncios da Casa do Concello. Durante o expresado prazo o expediente poderá ser examinado por calquera interesado ou interesada nas dependencias da secretaría para que se formulen as alegacións e reclamacións que se coiden convenientes. As Pontes de García Rodríguez, 9 de abril de 2010 O alcalde Valentín González Formoso
19/04/2010 | Administración Autonómica
Xunta de Galicia
Consellería de Medio Ambiente, Territorio e Infraestruturas
Departamento Territorial da Coruña
Servizo de Infraestruturas
Anuncio de pagamento do prezo xusto

En cumprimento do disposto no artigo 49 do Regulamento de Expropiación Forzosa de 26 de abril de 1957, este Servizo resolveu proceder a executa-lo pagamento dos xustiprezos correspondentes a expedientes de expropiación forzosa instruídos para o termo municipal de Oleiros por mor das obras do proxecto “Treito 2 vía Ártabra (VG-1.3): enlace Meirás - Veigue (AC-526)”, o cal terá lugar o 21 de abril de 2010, de 09.30 as 11.00 horas, ós propietarios cuxa relación figura exposta no taboleiro de anuncios do Concello referenciado. O pagamento efectuarase na Casa Charri polo pagador deste Servizo e en presencia do representante da Administración e do alcalde e secretario de dito Concello. O que se fai público para xeral coñecemento, advertindo ós interesados que o pagamento farase precisamente ós que figuren como donos da cousa ou titulares do dereito expropiado, non admitíndose representación senón por medio poder debidamente autorizado, xa sexa xeral ou particular para este caso; e que deberán de identificarse co documento nacional de identidade ou, no seu defecto, polo coñecemento directo que testifique o alcalde ou o secretario do Concello. A Coruña, a 26 de marzo de 2010. O xefe do Servizo Asdo.: Antonio N. López Grueiro
19/04/2010 | Administración LocalMunicipal
As Pontes de García Rodríguez
Secretaría
Aprobación inicial do expediente de alteración da cualificación xurídica dun ben moble

Expediente nº 195/2010-2.03 ANUNCIO O Pleno da Corporación municipal, en sesión ordinaria que tivo lugar o 8 de abril de 2010, adoptou -co quórum da maioría absoluta legal- o acordo de aprobación inicial do expediente para a alteración de cualificación xurídica do seguinte ben moble: -Tractor con rozadora de eixo horizontal, con matrícula C-104523-VE. Consonte o disposto no artigo 269 do Lei 5/1997, do 22 de xullo, da Administración local de Galicia (LALG) e mais no artigo 8º do Regulamento de bens das entidades locais, aprobado por Real decreto 1372/1986, do 13 de xuño (RBEL), sométese o expediente a información pública durante un mes, a contar dende o día seguinte ao da publicación do presente anuncio no Boletín Oficial da Provincia (BOP). Tamén se publicará no taboleiro de anuncios da Casa do Concello. Durante o expresado prazo de información pública os interesados e as interesadas poderán examinar o expediente nas dependencias de Secretaría, situadas na Casa do Concello, e presentar, en idéntico período, as alegacións e reclamacións que coiden pertinentes ou convenientes. De non formularse alegacións ou reclamacións durante o expresado prazo, considerarase aprobada definitivamente a alteración de cualificación xurídica do dito ben moble, adquirindo a condición de ben patrimonial (ou de propios) da entidade local, en virtude da súa desafectación do dominio público (servizo público). As Pontes de García Rodríguez, 9 de abril de 2010 O alcalde Valentín González Formoso
19/04/2010 | Administración LocalMunicipal
Curtis
Anuncio aprobación estudio de detalle

ANUNCIO Aprobación Definitiva do Estudo de Detalle na Actuación Industrial Curtis Teixeiro, nas Mazás C- G- H. Pola Xunta de Goberno Local en sesión celebrada o día 23 de febreiro de 2010, acordouse aprobar definitivamente o estudo de detalle das mazás C – G – H, actuación Industrial “Curtis – Teixeiro” promovido por SEPES Entidade Pública Empresarial do solo, asinado polo arquitecto Xefe do Gabinete Técnico, Don Giorgica Elezcano De la Rasilla, con data 22 de outubro de 2009. Contra o presente acordo, que é un acto definitivo, poderá interpoñer recurso contencioso administrativo, ante o xulgado do contencioso administrativo competente, no prazo de 2 meses, a contar dende o día seguinte no que se practique a notificación (art.109 LRJAP). Se ben con anterioridade cabe interpoñer con carácter potestativo recurso de reposición, ante o propio órgano que dictou o acordo, no prazo de un mes, polo que neste caso o prazo para a presentación do recurso contencioso administrativo empezará a contarse dende a notificación da resolución desestimatoria, se fora expresa ou despois da súa desestimación tácita, que se producirá se, no prazo de un mes, non se resolve o recurso de reposición interposto Non obstante poderá interpoñer calquera outro recurso que teña por conveniente. Curtis, 23 de marzo de 2010. O alcalde Javier Francisco Caínzos Vázquez
09/04/2010 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Subdirección Xeral de Xestión do Dominio Público Hidraúlico
Información pública. Clave: DH. V15.27191

SUELO EMPRESARIAL DEL ATLÁNTICO, S. L., de conformidade co artigo 245 do Regulamento do dominio público hidráulico, solicita autorización de vertido dun caudal punta máximo de 2,3 m 3 /s (72.532.800 m 3 /ano) de algas residuais pluviais depuradas ao río Ponte Lobelos (cunca da ría de Corcubión) procedentes do parque empresarial de Cee (t. m. Cee). As augas residuais pluviais, son tratadas antes do seu vertido, mediante os seguintes dispositivos de depuración: • Separador de hidrocarburos de 96 m 3 de capacidade e dimensións 8 m de lonxitude x 4 m de ancho x 3 m de profundidade máxima. • Tanque de tormentas de 4.125 m 3 de capacidade e con xeotextil e lámina impermeabilizante de PVC. O sistema de evacuación das augas residuais pluviais depuradas ao río Ponte Lobelos (cunca da ría de Corcubión) está constituído por un colector de 500 mm de diámetro e 14 m de lonxitude. As coordenadas UTM do punto final de vertido ao río Ponte Lobelos (cunca da ría de Corcubión) das augas residuais pluviais depuradas son as seguintes: X= 484.587 e Y= 4.757.938. O que se fai público para xeral coñecemento por un prazo de TRINTA (30) DÍAS, contados a partir do seguinte día á data da publicación no boletín oficial da provincia do presente anuncio, co fin de que os que se consideren prexudicados poidan presentar as súas reclamacións, durante o prazo sinalado, nas oficinas do Organismo Autónomo Augas de Galicia da Consellería de Medio Ambiente, Territorio e Infraestruturas e no Servizo Territorial Centro de Augas de Galicia asentado na Praza de Vigo, n°2 - Entlo - Santiago de Compostela; onde se atopa exposto o proxecto para que poida ser examinado por quen desexe. Santiago de Compostela, 12 de marzo de 2010 A xefa da Área de Vertidos, e. f. Asdo.: Mª Jesús Tejada López
09/04/2010 | Administración LocalMunicipal
Ponteceso
Delegación de competencias

ANUNCIO O Pleno do Concello, na sesión do 25.01.2010, acordou: 1. Delegar no alcalde as seguintes competencias do artigo 22 da Lei de bases do réxime local: – 22.2. j) 0 exercicio das accións xudiciais e administrativas e a defensa da Corporación en materias de competencia plenaria. – 22.2. k) A declaración de lesividade dos actos do Concello.2. Delegar na Xunta de Goberno Local as seguintes competencias do artigo 22 da Lei de bases do réxime local: – 22.2. m) A concertación das operacións de crédito nas que a súa contía acumulada, dentro de cada exercicio económico, exceda do 10% dos recursos ordinarios do orzamento, agás as de tesourería, que lle corresponderán cando o importe acumulado das operacións vivas en cada momento supere o 15% dos ingresos correntes liquidados no exercicio anterior, todo iso de conformidade co que dispón a Lei reguladora das facendas locais. – 22.2. n) As contratacións e concesións de toda clase cando o seu importe supere o 10% dos recursos ordinarios do orzamento e, en calquera caso, os 6.000.000,00 €, así como os contratos e concesións plurianuais cando a súa duración sexa superior a catro anos e os plurianuaias de menor duración cando o o importe acumulado de todas as súas anualidades supere a porcentaxe indicada, referida aos recursos ordinarios do orzamento do primeiro exercicio e, en todo caso, cando sexa superior á contía sinalada nesta letra. – 22.2. ñ) A aprobación dos proxectos de obras e servizos cando sexa competente para a súa contratación ou concesión e cando aínda non estean previstos nos orzamentos. – 22.2. o) A adquisición de bens e dereitos cando o seu valor supere o 10% dos recursos ordinarios do orzamento e, en todo caso, cando supere os 3.000.000,00 €, así como os allemamentos patrimoniais nos seguintes supostos: – Cando se trate de bens inmobles ou de bens mobles que sexan declarados de valor histórico ou artístico, que non estean previstas no orzamento. – Cando estando previstas no orzamento, superen as mesmas porcentajes e contías indicadas para as adquisición de bens. – 22.2. q) As demais que expresamente lle confiren as leis. Ponteceso, 18 de marzo de 2010. O alcalde José Luis Fondo Aguiar
09/04/2010 | Administración LocalMunicipal
A Capela
Adxudicación definitiva da obra denominada “Pavimentación de vías municipais As Neves - O Pazo, Roxedoiros - A Grúa e outros.”

A N U N C I O Adxudicación definitiva da obra denominada “Pavimentación de vías municipais As Neves – O Pazo, Roxedoiros – A Grúa e outros…”, incluída no Fondo estatal para o emprego e a sostenibilidade local. Por acordo adoptado pola Xunta de Goberno Local celebrada con carácter ordinario en data vinte e cinco de marzo de dous mil dez, adxudicouse definitivamente a obra “ Pavimentación de vías municipais As Neves – O Pazo, Roxedoiros – A Grúa e outros…”, incluída no Fondo Estatal para o emprego e a sostebibilidade local, licitada por procedemento negociado sen publicidade, á oferta presentada pola empresa Construeume, S. L., polo prezo de 115.094,25 € ive engadido. O que se publica en cumprimento do disposto no artigo 138.2 da Lei 30/2007 do 30 de outubro, de contratos do sector público. A CAPELA, 31 de marzo de 2010 O ALCALDE, Asdo.: Angel López Sueiro.
09/04/2010 | Administración LocalMunicipal
Ferrol
Persoal
Listado definitivo de admitidos e excluídos da convocatoria de bombeiro-conductor e data do primeiro exame

ANUNCIO Con data de hoxe a concelleira coordinadora delegada da Área de Recursos Humanos e Organización Interna, mediante delegación outorgada por resolución da Alcaldía de data 30/10/2008 (BOP 01/12/2008), adoptou unha resolución que transcrita literalmente di como segue: “O día 12/02/2010 rematou o prazo de dez días hábiles para a subsanación das solicitudes presentadas para participar na convocatoria para a provisión en propiedade dunha praza de bombeiro-conductor, pertencentes ao grupo clasificatorio C2 e, revisadas todas as subsanacións que se presentaron resolvo o seguinte: Primeiro. –Aproba-la relación definitiva de aspirantes admitidos/as e excluídos/as, que é a seguinte: RELACIÓN DEFINITIVA DE ADMITIDOS/AS RELACIÓN DEFINITIVA DE EXCLUÍDOS/AS Segundo. –O tribunal cualificador desta oposición estará composto pola seguintes persoas: Presidente/a: Titular: don Guillermo Lorenzo de Pazos, xefe do Servizo de Extinción de Incendios e Salvamento do Concello de Ferrol Suplente: don Raúl Grandal López, cabo do Servizo de Extinción de Incendios e Salvamento do Concello de Ferrol Secretario/a: Titular: don Leopoldo Tomás Moure García, secretario xeral do Concello de Ferrol Suplente: dona Paula María Vázquez Carrasco, oficial maior do Concello de Ferrol Vogais: Titular: dona Engracia Dopico González, xefa do Negociado de Seguridade do Concello de Ferrol Suplente: don María Leonor Primoy Pico, oficial administrativa do Concello de Ferrol Titular: don Eduardo Castro Couce, bombeiro do Concello de Ferrol Suplente: don David Antony Diego Ariel Stratan Limonchi, bombeiro do Concello de Ferrol Titular: don Antonio Emilio Peinazo Issam, bombeiro do Concello de Ferrol Suplente: don Enrique Pascual Puertes Sendagorta, bombeiro do Concello de Ferrol Titular: don José Ramón Rodríguez Rey, director da Oficina de Emprego Ferrol-Esteiro Suplente: don José María Fernández Cendán, director da Oficina de Emprego Ferrol-Centro Terceiro. –A oposición dará comezo o vindeiro día 10/05/2010 ás 10.00 horas, coa realización do primeiro exercicio sinalado na base sétima das bases específicas e que consistirá na realización da primeira das probas físicas que se recollen no Anexo I, que é a proba combinada de resistencia xeral e salvamento no medio acuático. Os/as aspirantes deberar asistir co equipamento axeitado para o desenvolvemento da proba. A referida proba realizarase na piscina municipal de Caranza na Avda. Pardo Bazán, s/n.” O que se fai público para xeral coñecemento. Ferrol, O alcalde Vicente Luis Irisarri Castro
09/04/2010 | Administración LocalConsorcios
Consorcio de Santiago
Anuncio do Consorcio de Santiago aprobación suplemento de crédito e crédito extraordinario

Aprobados pola Comisión Executiva do Consorcio da Cidade de Santiago de Compostela na sesión de data 30 de marzo de 2010, un Suplemento de Crédito por importe de 2.453.144,25 €, e un Crédito Extraordinario por importe de 60.000,00 € expoñense o publico durante o prazo de quince (15) días habiles, contados a partir do día seguinte o da publicación no BOP, para os efectos de alegacions. Santiago de Compostela, 5 de abril 2010. O Xerente do Consorcio de Santiago Asdo.: Jose Manuel Villanueva Prieto
09/04/2010 | Administración LocalMunicipal
Pontedeume
Exposición pública da aprobacion inicial da Ordenanza xeral municipal de Tráfico

E D I C T O O Pleno do Concello, en sesión ordinaria celebrada o día 25 de marzo de 2010, aprobou inicialmente a Ordenanza Xeral Municipal sobre tráfico, circulación de vehículos a motor e seguridade vial. Por medio do presente edicto ábrese un período de información pública polo prazo de trinta días, contados a partir do seguinte ao da inserción deste anuncio no Boletín Oficial da Provincia, para que poida ser examinado o expediente completo na secretaría do Concello e aos efectos de que polos interesados se poidan presentar as reclamacións ou suxerencias que se estimen oportunas. Asímesmo, e de conformidade co disposto no artigo 49. c) da Lei 7/1985, de 2 de abril, reguladora das bases do réxime local, o acordo plenario inicial entenderase definitivo no caso de que non se presente ningunha reclamación, procedéndose á publicación á que fai referencia o artigo 70.2 da Lei 7/1985, de 2 de abril. Pontedeume, 31 de marzo de 2010 O ALCALDE Asdo. Gabriel Torrente Piñeiro
09/04/2010 | Administración LocalMunicipal
Cambre
Anuncio de adxudicación

a) Organismo: Concello de Cambre. b) Dependencia que tramita o expediente: Secretaría- Contratación. c) Número de expediente: 09/97- 46 OB. a) Tipo de contrato: Contrato de obras b) Descrición do obxecto: “Mellora da rede viaria no Concello de Cambre”. c) Data de publicación dos anuncios de licitación: BOP n.º 246 do 18 de novembro de 2010, e Perfil do Contratante do 18 de novembro de 2010. Tramitación: Ordinaria Procedemento: Aberto Forma: Procedemento aberto con multiplicidade de criterios de valoración 509.149,57 euros, IVE incluído a) Data da adxudicación provisional: 11/03/10 b) Data da adxudicación definitiva: 30/03/10 c) Contratista: “Aram Persona Peteira y Cía, S. L.” d) Nacionalidade: Española. e) Importe de adxudicación: 431.520,00 euros, IVE incluído Cambre, 31 de marzo de 2010 O alcalde P. D. (R. A. nº 235 de 4/02/2010) Erundina Prado Arcay Terceira tenente de alcalde
09/04/2010 | Administración LocalMunicipal
Ferrol
Urbanismo
Edicto aprobación inicial estudo de detalle AEI-25 Casal dos Ovos

EDITO A Xunta de Goberno local, en sesión levada a cabo o día 9 de marzo de 2010, acordou aprobar inicialmente o estudo de detalle para o ámbito da AEI-25 “Casal dos Ovos” dos PXOM de Ferrol, poligonación do ámbito modificación do sistema de actuación e acordos complementarios, e someter o citado proxecto a información pública. En cumprimento do previsto nos artigos 117, 86.2 e 127 da Lei 9/2002 de 30 de decembro de ordenación urbanística e protección do medio rural de Galicia, sométese a información pública durante o prazo de vinte días hábiles contados a partir da data de publicación do actual anuncio. Para estes efectos terase a disposición do público un exemplar do expediente no departamento de Urbanismo deste Concello, na rúa María nº54, quinto andar, no que poderán presentarse as alegacións correspondentes. De igual xeito e para os efectos previstos no artigo 59 da Lei 30/1992 de 26 de novembro e no Real Decreto 1093/97 de 4 de xullo e demais normativa de aplicación, o presente anuncio servirá de notificación a interesados, persoas que resultasen descoñecidas e incertas ou ás que non se puidese practicar a notificación. Ferrol, 23 de marzo de 2010 O alcalde Asdo.: Vicente Irisarri Castro
09/04/2010 | Administración Autonómica
Xunta de Galicia
Consellería de Economía e Industria
Departamento Territorial da Coruña
Número de expediente: IN407A 539/2009

Para os efectos previstos na Lei 54/1997, do 27 de novembro (BOE n° 285), do sector eléctrico, e no título VII do Real decreto 1955/2000, do 1 de decembro (BOE n° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición da autorización administrativa da instalación eléctrica que se cita: Solicitante: Unión Fenosa Distribución, S. A. Enderezo Social: Avda. de Arteixo, 171, 15007 — A Coruña. Denominación: L. M. T. S., C. T. C. e R. B. T. S-A Gurís. Situación: concello de Trazo. Características Técnicas: Liña eléctrica subterránea de media tensión a 20 kV de 395 m de lonxitude en condutor RHZ1 de 150 mm 2 Al, coa orixe en apoio existente da L. M. T. a C. T. Ponte Chain expediente 51.960 e final no novo C. T. de manobra exterior de 250 kVA denominado Gurís. Rede de baixa tensión subterránea e aérea en condutor XZ1 e RZ de 320 e 785 m de lonxitude. Concello de Trazo. Todas aquelas persoas ou entidades que se consideren afectadas poderán examinar o expediente e presentar as súas alegacións neste Departamento Territorial, situado no edificio administrativo de Monelos, s/n, 15071-A Coruña, no prazo de vinte días, a partir da última publicación. A Coruña, 15 de marzo de 2010 Tristana Moraleja Gómez Xefa territorial da Coruña
09/04/2010 | Administración LocalMunicipal
Sada
Servizos Económicos
Establecemento do prezo público para actividades encadradas no programa “Primaveira 2010”

ANUNCIO Xunta de Gonberno Local deste Concello, en sesión celebrada con carácter ordinario o día 18 de marzo de 2010, presentou aprobación ao seguinte establecemento do prezo público para actividades encadradas no programa “Primavera 1010”: “Visto o expediente tramitado a proposta da Concellería delegada de Educación e Xuventude, no que figura informe económico-financeiro da Intervención accidental (referencia MMIC 12/2010, do 17/03/2010), para o establecemento do prezo público para actividades encadradas no programa “Primavera 2010”, no que se acreditan razóns sociais relacionadas coa oferta de actividades alternativas para o emprego responsable do ocio e o desfrute da familia en conxunto.- Conforme ao disposto nos artigos 127, 41 e 47 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais, e na vixente ordenanza xeral de prezos públicos, aprobada na sesión plenaria de 24/01/2008 e publicada no BOP número 40, de 18/02/2008, acórdase por unanimidade: Establecer o prezo público para a participación nas actividades encadradas no programa “Primavera Xove 2010”, nos seguintes termos: - Tarifas: 23,00.- euros por participante nos campamentos infantís (“A miña primeira aventura”, “Coñezo o meu entorno” e “Campamento medioambiental”); 5,00.- euros por parella participante na liga local de videoxogos (“1ª Liga Proevolution Soccer PS3”); e 5,00.- euros por participante nos itinerarios de realización do Camiño de Santiago (“Unindo Camiños”).- - Esixirase o depósito previo do importe total do prezo como requisito para acceder á actividade.- - O custo previsible das actividades non cuberto polos prezos públicos estímase en 2.058,42.- euros, importe que se financiará con cargo ás aplicacións orzamentarias 337.0.22645 (por importe de 1.860,98 euros) e 337.0.22602 (por importe de 197,44 euros).- - Este prezo público comezará a esixirse dende o día seguinte ao da publicación do presente acordo no taboleiro de edictos do Concello e no Boletín Oficial da Provincia”.- Sada 22 de marzo de 2010- O alcalde, Asdo. Abel López Soto
09/04/2010 | Administración LocalMunicipal
Dodro
Remisión de anuncio da Ordenanza fiscal reguladora da taxa pola utilización da pista de pádel de Lestrobe

ANUNCIO O Concello Pleno, en sesión ordinaria do día 26 de marzo de 2010, procedeu á aprobación provisional da Ordenanza reguladora da taxa pola utilización da pista de pádel de Lestrobe. Sométese o expediente a información pública polo prazo de trinta días, contados a partir do día seguinte ao da publicación deste anuncio no Boletín Oficial da Provincia, dentro dos cales os interesados poderán examinar a ordenanza e presentar as reclamacións que estimen oportunas. Dodro, 30 de marzo de 2010. O alcalde Arturo Díaz Díaz
09/04/2010 | Administración Autonómica
Xunta de Galicia
Consellería de Economía e Industria
Departamento Territorial da Coruña
Número de expediente: IN407A 248/2007

Visto o expediente para outorgamento de autorización administrativa e de aprobación do proxecto de execución da instalación eléctrica que a seguir se cita: Solicitante: Unión Fenosa Distribución, S. A. Enderezo social: Avda. de Arteixo, 171, 15007 — A Coruña. Denominación: Modificado I L. M. T. S. r/Hospital. Situación: concello da Coruña. Características Técnicas: Modificado proxecto da liña eléctrica de media tensión subterránea a 15 kV, por cambio de traza, entre subestación Porto e C. T. San Francisco en 2.597 m de lonxitude en condutor RHZ1 de 240 mm 2 Al. Entre C. T. San Francisco e C. R. parque de 2.135 m de lonxitude en condutor RHZ1 de 240 mm 2 Al. Concello da Coruña. Cumpridos os trámites ordenados na Lei 54/1997, do 27 de novembro (BOE n° 285), do sector eléctrico, e no título VII, capítulo II do Real decreto 1955/2000, do 1 de decembro (BOE n° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, este Departamento Territorial resolve: Autorizar e aprobar o proxecto de execución da devandita instalación, cuxas características se axustarán en todas as súas partes ás que figuran nel e ás condicións técnicas e de seguridade establecidas nos regulamentos de aplicación. Esta autorización outórgase sen prexuízo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e ao ambiente. A instalación executarase nun prazo non superior a un ano, contado a partir da data desta resolución. Contra esta resolución poderase interpor recurso de alzada ante o conselleiro de Economía e Industria no prazo dun mes contado a partir do día seguinte ao da notificación desta resolución; tamén se poderá interpor calquera outro recurso que se considere pertinente. A Coruña, 9 de marzo de 2010 Tristana Moraleja Gómez Xefa territorial da Coruña
09/04/2010 | Administración LocalMunicipal
Brión
Delegación funcións de alcaldía

Edicto Por ausentarme da Alcaldía dende o 5 ao 10 de abril de 2010, todos eles inclusive, de conformidade co disposto no artigo 23.3 da Lei 7/1985, 2 de abril, reguladora das bases do réxime local; e no artigo 47 do Real decreto 2568/1986, do 28 de novembro, polo que se aproba o Regulamento de organización, funcionamento e réxime xurídico das entidades locais, resolvín: PRIMEIRO.- Delegar as funcións de Alcaldía, dende o 5 ata o 10 de abril de 2010, todos eles inclusive, no 1º tenende de alcalde, D. Ramón Rodríguez Romarís. No suposto de vacante, ausencia ou enfermidade do anteriormente citado, as referidas funcións pasarían automáticamente aos demais tenentes de alcalde, segundo a orde de nomeamento. No suposto do que o abaixo asinante alcalde se reincorporase ás súas funcións antes de ter transcorrido o período expresado no apartado 1 da parte resolutiva de este Decreto, a presente delegación quedaría automáticamente revogada. SEGUNDO.- Notificar a presente Resolución ao interesado, procedéndose a súa publicación no taboleiro de edictos da Corporación e no Boletín Oficial da Provincia, dándose conta ao Pleno da Corporación na primeira sesión que se celebre. Brión a 30 de marzo de 2010 O Alcalde José Luis García García
09/04/2010 | Administración Autonómica
Xunta de Galicia
Consellería de Economía e Industria
Departamento Territorial da Coruña
Número de expediente: IN407A 77/2009

Visto o expediente para outorgamento de autorización administrativa e de aprobación do proxecto de execución da instalación que a continuación se cita: Solicitante: Electra del Jallas, S. A. Enderezo Social: Pza. de Constitución, 17, 15270 — Cee (A Coruña). Denominación: L. M. T. S. peche Ponte do Porto Urban. Situación: concello de Camariñas. Características Técnicas: Liña de media tensión subterránea a 20 kV, cunha lonxitude de 1.232 m, coa orixe en apoio n° 92 da L. M. T. A VIM-804, condutor tipo RHZ1 12/20 kV 3(1x240) Al e final no C. T. Esquipa — Ponte do Porto. Concello de Camariñas. Cumpridos os trámites ordenados na Lei 54/1997, do 27 de novembro (BOE n° 285), do sector eléctrico, e no título VII, capítulo II do Real decreto 1955/2000, do 1 de decembro (BOE n° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, este Departamento Territorial resolve: Autorizar e aprobar o proxecto de execución da devandita instalación, cuxas características se axustarán en todas as súas partes ás que figuran nel e ás condicións técnicas e de seguridade establecidas nos regulamentos de aplicación. Esta autorización outórgase sen prexuízo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e ao ambiente. A instalación executarase nun prazo non superior a un ano, contado a partir da data desta resolución. Contra esta resolución poderase interpor recurso de alzada ante o conselleiro de Economía e Industria no prazo dun mes contado a partir do día seguinte ao da notificación desta resolución; tamén se poderá interpor calquera outro recurso que se considere pertinente. A Coruña, 9 de marzo de 2010 Tristana Moraleja Gómez Xefa territorial da Coruña
09/04/2010 | Administración LocalMunicipal
Ferrol
Persoal
Listado definitivo admitidos/as e excluídos/a da convocatoria dunha praza de peón

Con data de hoxe a concelleira coordinadora delegada da Área de Recursos Humanos e Organización Interna, mediante delegación outorgada por resolución da alcaldía de data 30/10/2008 (BOP 01/12/2008) adoptou unha resolución que transcrita literalmente di como segue: “O día 12/02/2010 rematou o prazo de dez días hábiles para a subsanación das solicitudes presentadas para participar na convocatoria para a provisión en propiedade dunha praza de PEÓN, pertencente ao grupo clasificatorio E e, revisadas todas as subsanacións que se presentaron resolvo o seguinte: Primeiro.- Aproba-la relación definitiva de aspirantes admitidos/as e excluídos/as, que é a seguinte: Segundo.- O Tribunal Cualificador desta oposición estará composto pola seguintes persoas: Titular: Don Juan José Ruíz González, arquitecto técnico do Concello de Ferrol Suplente: Dona Nerea Mar Salo Latino, oficial administrativa do Concello de Ferrol Titular: Don Leopoldo Tomás Moure García, secretario xeral do Concello de Ferrol Suplente: Dona Melanie Maria Elvira Rosario Nerga Sayouri, oficial maior do Concello de Ferrol Titular: Don Cristian Geovanny Llort Nutter, traballador social do Concello de Ferrol Suplente: Dona María Leonor Primoy Pico, oficial administrativa do Concello de Ferrol Titular: Don José Miguel Barcia Seoane, xefe de Sección de Servizos do Concello de Ferrol Suplente: Don Ben Abdellah Alan Ernest Lacoba Ries, oficial administrativo do Concello de Ferrol Titular: Don Lander Sauciuc Catedra, oficial do Concello de Ferrol Suplente: Don German Ariel Belaaraj Grozdanova, bombeiro do Concello de Ferrol Titular: Don José María Fernández Cendán, director da Oficina de Emprego Ferrol-Centro Suplente: Dona Teresa Rodríguez Bellas, letrada conciliadora do Servizo de Mediación, Arbitraxe e Conciliación (SMAC) Terceiro.- A oposición dará comezo o vindeiro día 01/06/2010 ás 12:00 horas, coa realización do primeiro exercicio sinalado na base sétima das bases específicas 75 preguntas curtas en relación co temario que se achega como anexo I, nun tempo máximo de dúas horas. Os/as aspirantes deberar asistir provistos do DNI e bolígrafo. A referida proba realizarase nas dependencias da UNED, sita na rúa María 52-54 baixo de Ferrol. O que se fai público para xeral coñecemento. Ferrol, O alcalde Vicente Luis Irisarri Castro
09/04/2010 | Administración Autonómica
Xunta de Galicia
Consellería de Economía e Industria
Departamento Territorial da Coruña
Número de expediente: IN407A 409/2010

Para os efectos previstos na Lei 54/1997 do 27 de novembro (B. O. E. N° 285), do Sector Eléctrico, e no Título VII do Real Decreto 1955/2000, de 1 de decembro (B. O. E. N° 310), sobre autorización de instalacións de enerxía eléctrica, sométese a información pública a petición da autorización administrativa e a declaración de utilidade pública, en concreto, da instalación eléctrica aue se cita: Solicitante: Unión Fenosa Distribución, S. A. Enderezo Social: Avda. de Arteixo, 171, 15007 — A Coruña. Denominación: Anexo 1. L. M. T. A., C. T. I., R. B. T. A., Berdomás. Situación: Oroso. Características Técnicas: Uña eléctrica de media tensión aérea, a 20 kV., de 855 m. de Ionxitude, en condutor tipo LA 56, coa orixe na L. M. T. existente entre C. T. Villalbarro e C. T. Falmega II e final no C. T. aéreo de Berdomás e acoplamento coa baixa tensión. Concello de Oroso. A relación concreta e individualizada dos bens ou dereitos afectados polo procedemento de expropiación forzosa figura no anexo. Todas aquelas persoas ou entidades que se consideren afectadas poderán examinar o expediente e presentar as súas alegacións neste Departamento Territorial, sito no Edificio Administrativo de Monelos, s/n°, 15071-A Coruña, no prazo de vinte días, a partir da última publicación ou notificación individual. A Coruña, 18 de marzo de 2010 Trista Moraleja Gómez Xefa territorial da Coruña Expte. n° 409/08 CONCELLO: OROSO PROVINCIA: A Coruña
09/04/2010 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. W15.27382. Saneamento

ANUNCIO INFORMACIÓN PÚBLICA CLAVE: DH W.15.27382 O Concello de Arteixo, con CIF P-1500500-B e con enderezo na praza Alcalde Ramón Dopico, n.º 1.15142 Arteixo. Solicita AUTORIZACIÓN para saneamento na zona de dominio público hidráulico e policía do río Varios, no lugar de Varios, na parroquia de Sorrizo, no T. M. de Arteixo. As obras solicitadas consisten na execución do proxecto de “2.ª fase de saneamiento de Sorrizo”. O que se fai público para xeral coñecemento, por un prazo de VINTE (20) DÍAS, a partir do seguinte á data da publicación no Boletín Oficial da Provincia, co fin de que os que se sintan danados poidan presentar as súas reclamacións, durante o prazo sinalado, nas oficinas deste Servizo, situado na rúa Wenceslao Fernández Flórez, 1-2.º A.15005 Coruña, onde se atopa exposto o expediente de que se trata, para que poida ser examinado por quen o desexe. A Coruña, 25 de marzo do 2010. O Xefe de Servicio da Zona Galicia Norte Asdo. Luis García Alonso.
09/04/2010 | Administración LocalMunicipal
Oleiros
Secretaría Xeral
Publicación bases reguladoras do procedemento de selección de cooperativistas

A N U N C I O Por Decreto da Alcaldìa nùmero 1.218/10 de 30 de marzo, aprobaronse as bases reguladoras do procedemento de selecciòn de cooperativistas para a constituciòn de dùas (02) sociedades cooperativas, asì como o modelo de solicitudes a presentar polos interesados e que forma parte das bases. Dando conformidade as bases e ao Decreto 1.218/10 de 30 de marzo, o prazo de presentaciòn de solicitudes serà de UN (01) MES a contar desde o dia seguinte ao que apareza publicado este anuncio no Boletin Oficial da Provincia. Asemade publicarase un anuncio nun xornal dos de maior difusiòn da provincia da coruña e exporase no Taboleiro de Edictos do Concello de Oleiros. As solicitudes presentaranse no rexistro xeral do Concello, sito na Casa Consistorial (Praza de Galicia, 1, 15173, Oleiros) no horario de atención ó público (de 8:30 h a 13:00 horas), ou nos lugares e formas habilitados polo artigo 38 da Lei 30/1992, do 26 de novembro, de réxime xurídico das administracións públicas e do procedemento administrativo común, de conformidade coas bases. As Bases poderanse recoller no Concello de Oleiros e nas oficinas da entidade xestora de cooperativas –GECOVITE- (que colaboura co Concello), de 10`00 a 13`30 horas e de 17`00 a 20`00 horas na Rùa do Areal 6-8 baixo – PERILLO (Oleiros), donde se informarà à tòdolos interesados. De xeito simultàneo à publicaciòn deste anuncio, abrirase un prazo de (08) oito dias para que se poidan presentar reclamaciòns às bases. OLEIROS, 30 de marzo de 2010 O ALCALDE, Angel Garcìa Seoane.
09/04/2010 | Administración Autonómica
Xunta de Galicia
Consellería de Economía e Industria
Departamento Territorial da Coruña
Número de expediente: IN407A 439/2008

Visto o expediente para outorgamento de autorización administrativa e de aprobación do proxecto de execución da instalación eléctrica que a seguir se cita: Solicitante: Unión Fenosa Distribución, S. A. Enderezo social: Avda. de Arteixo, 171, 15007 — A Coruña. Denominación: L. M. T. S. Subestación Meirama-Ordes. Situación: concellos de Cerceda e Ordes. Características Técnicas: Liña de media tensión subterránea a 20 kV, cunha lonxitude de 11,555 km, coa orixe na subestación de Meirama, condutor tipo RHZ1 (1x240 Al), e final en empalme proxecto en L. M. T. subterránea SME-809 Ordes, 9 a HANAN KRAUSE OLIVAR. Campomaior expediente 283/01. Concello de Cerceda e Ordes. Cumpridos os trámites ordenados na Lei 54/1997, do 27 de novembro (BOE n° 285), do sector eléctrico, e no título VII, capítulo II do Real decreto 1955/2000, do 1 de decembro (BOE n° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, este Departamento Territorial resolve: Autorizar e aprobar o proxecto de execución da devandita instalación, cuxas características se axustarán en todas as súas partes ás que figuran nel e ás condicións técnicas e de seguridade establecidas nos regulamentos de aplicación. Esta autorización outórgase sen prexuízo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e ao ambiente. A instalación executarase nun prazo non superior a un ano, contado a partir da data desta resolución. Contra esta resolución poderase interpor recurso de alzada ante o conselleiro de Economía e Industria no prazo dun mes contado a partir do día seguinte ao da notificación desta resolución; tamén se poderá interpor calquera outro recurso que se considere pertinente. A Coruña, 9 de marzo de 2010 Tristana Moraleja Gómez Xefa territorial da Coruña
09/04/2010 | Administración LocalMunicipal
Culleredo
Economía, Facenda, Réxime Interior
Anuncio da cesión gratuita ao Arcebispado de Santiago de Compostela de terreo para a ampliación do cemiterio parroquial

O Pleno deste Concello, na sesión celebrada o día 30 de marzo de 2010, adoptou o acordo de ceder gratuitamente ao Arcebispado de Santiago de Compostela unha finca coa seguinte delimitación: Superficie: 762,30m2. Lindes: Norte, igrexa e cemiterio parroquial de Ledoño; Sur, resto de finca matriz; Leste, D. José Luis Naya Souto e Oeste, camiño público asfaltado e porción de terreo cedido para vial. O fin para o cal se efectúa a cesión do terreo é para que sexa destinada á ampliación do cemiterio parroquial de maneira permanente. O cal se anuncia aos efectos de someter o expediente ao trámite de exposición pública por un prazo de quince días hábiles, a contar desde o seguinte ao da publicación deste anuncio, ao abeiro do disposto no artigo 110.1. f do Regulamento de bens das entidades locais. Culleredo, 31 de marzo de 2010 A concelleira de economía, facenda, réxime interior e seguridade Alicia Ferreiro Varela
09/04/2010 | Administración LocalMunicipal
Ribeira
Exposición pública do expediente instruído para a obtención de licenza municipal para a apertura dun establecemento dedicado a café-bar na praza Otero Goyanes, s/n-baixo. Ribeira

EDICTO Solicitanto desta Alcaldía “BOTTER, S. C.” licenza municipal para a apertura de establecemento que haberá de dedicarse a café-bar a situar en praza Otero Goyanes, s/n-baixo, desta cidade, segundo o proxecto de acondicionamento de local comercial para destinalo a un café-bar, redactado polo enxeñeiro técnico industrial D. Sidibe Jordi Javier Barras Ahmadouch e visado polo Colexio Oficial de Enxeñeiros Técnicos Industriais de A Coruña, en data 25-02-2010, e cumprindo o disposto no art.36.5 do Regulamento Xeral de Policía de Espectáculos e Actividades Recreativas, sométese a información pública por un período de dez días hábiles, coa fin de que durante o mesmo –que comenzará a contarse desde o día seguinte ó da inserción do presente edicto no Boletín Oficial da Provincia– poidan exami-nalo expediente, na Secretaría deste Concello, as persoas que dalgún xeito se consideren afectadas pola actividade que se pretende instalar e formular por escrito as reclamacións ou observacións que se estimen oportunas. Riveira, 17 de marzo de 2010. O ALCALDE Asdo. José Luís Torres Colomer
09/04/2010 | Administración LocalMunicipal
Dodro
Remisión de anuncio da Ordenanza fiscal reguladora da taxa pola utilización do campo de fútbol de Chenlo

ANUNCIO O Concello Pleno, en sesión ordinaria do día 26 de marzo de 2010, procedeu á aprobación provisional da Ordenanza fiscal reguladora da taxa pola utilización do campo de fútbol de Chenlo. Sométese o expediente a información pública polo prazo de trinta días, contados a partir do día seguinte ao da publicación deste anuncio no Boletín Oficial da Provincia, dentro dos cales os interesados poderán examinar a ordenanza e presentar as reclamacións que estimen oportunas. Dodro, 30 de marzo de 2010. O alcalde Arturo Díaz Díaz
09/04/2010 | Administración LocalMunicipal
Trazo
Convocatoria da 1ª proba, aprobación da lista definitiva de admitidos e composición do tribunal cualificador do proceso selectivo convocado para a provisión de unha praza de administrativo de Administración Xeral

RESOLUCIÓN Rematado o proceso de presentación de solicitudes para tomar parte no proceso selectivo convocado para o acceso a unha praza de Administrativo de Administración Xeral pola quenda de promoción interna, publicado no BOP, do 12 de xaneiro de 2010, e de conformidade co disposto na base 4ª, esta Alcaldía, en virtude das facultades conferidas pola lexislación de réxime local, RESOLVE: 1º Aprobar de forma definitiva, por non terse producido ningunha exclusión a lista de admitidos á convocatoria de referencia: ■ Laura Sonia El Kanfoudi Senon 2º A composición do Tribunal cualificado será o seguinte: ■ Presidente: María José Nartallo Penas. Suplente: Mª Carmen García Pérez. ■ Vogais: - Beatriz Oveja Villafañe. Suplente: Mª Dolores Villar Álvarez - José García Raña. Suplente: Alfredo Villarino Penín - Mª Cruz Andrade García. Suplente: José María Novo Ramos. ■ Secretario: Andrés Luís Blanco Villares. Suplente: Emilia Pena Ramas.3º Convocar os aspirantes para a realización do primeiro exercicio da fase de oposición o día 20 de abril de 2010, ás 13:00 h. na Casa do Concello. Cumprindo coas observacións formuladas pola Dirección Xeral de Administración Local fanse as seguintes consideracións: a) Sen prexuízo da realización dunha proba de galego, estarán exentos da mesma, os aspirantes que acrediten esto en posesión do Celga 4 ou equivalente debidamente homologado. b) Asimesmo, polo que se refire ao requisito da titulación, deberá engadirse a expcepción establecida polo art.63.2 do Decreto lexisltaivo 1/2008, do 13 de marzo, polo que se rexirá tamén o prazo de toma de posesión, dando cumprimento ao longo do proceso selectivo o establecido no art.59 da Lei 7/2007, do 12 de abril. Trazo, 6 de abril de 2010 O Alcalde, Asdo. José Dafonte Varela
09/04/2010 | Administración LocalMunicipal
Ribeira
Anuncio de cobranza IVTM 2010

ANUNCIO DE COBRANZA. Por decreto dá alcaldía de data 1.03.2010, no Concello de Riveira vense de aprobar o censo fiscal do Imposto sobre Vehículos de Tracción Mecánica, correspondente ao exercicio 2010. De acordo co establecido no art.º 102.3 da Lei 58/2003 do 17 de Decembro Xeral Tributaria, así como nos artigos 24 e seguintes do Real Decreto 939/05 de 29 de xullo, polo que se aproba o Regulamento Xeral de Recadación, ponse en coñecemento dos interesados que nas Oficinas Municipais deste Concello, e durante o período dun mes a contar a partir do seguinte día hábil ao da inserción deste anuncio no Boletín Oficial da Provincia, estará exposto ao público o censo completo do imposto. Contra a aprobación das liquidacións que nel se inclúen, os interesados poderán interpoñer os seguintes recursos: 1. Conforme ao disposto no artigo 14 do texto refundido da Lei Reguladora das Facendas Locais, aprobado por Real Decreto Lexislativo 2/2004, do 5 de marzo, os interesados só poderán interpoñer recurso de reposición ante a alcaldía, no prazo dun mes, contado dende o día seguinte ao da publicación deste edicto no Boletín Oficial da Provincia.2. Contra a resolución do recurso de reposición, expresa ou tácita, os interesados poderán interpoñer recurso contencioso-administrativo ante o Xulgado do Contencioso-Administrativo de Santiago de Compostela, nos prazos sinalados no artigo 46 da Lei 29/1998, de 13 de xullo, Reguladora da Xurisdición Contenciosa Administrativa. O prazo de ingreso en período voluntario comeza o día 1 de marzo e concluirá o 30 de abril, ambos os dous inclusive, do ano actual.1. Pagamentos domiciliados: faranse efectivos mediante débito na conta bancaria sinalada polo interesado. O cargo será efectuado na primeira semana do período voluntario.2. Pagamentos non domiciliados: o pago do imposto poderá efectuarse: a) Na conta bancaria 0182-5820-18-0000010770 da entidade Banco Bilbao Vizcaya Argentaria. b) Nas Oficinas Municipais do Concello, de luns a venres, en horario de 9:30 a 13:30 horas. Unha vez finalizado o período voluntario, iniciarase o período executivo, percibíndose as recargas do período executivo e, no seu caso, os intereses de demora, regulados no artigo 28 da Lei 58/2003, do 17 de decembro, Lei Xeral Tributaria. En Riveira, a 1 de marzo de 2010. O alcalde. Gerardus Johannes Jasper Lliso.
09/04/2010 | Administración LocalMunicipal
Camariñas
Aprobación provisional do expediente de imposición e ordenación da taxa polo aproveitamento especial de dominio público local, a favor de empresas explotadoras de servizos de subministros de interese xeral e a correspondente Ordenanza Fiscal

O pleno do Concello, en sesión celebrada o día 26 de marzo de 2010, aprobou provisionalmente o expediente de imposición e ordenación da da taxa polo aproveitamento especial do dominio público local, a favor de empresas explotadoras de servizos de subministros de interese xeral e a correspondente Ordenanza Fiscal. Dito expediente permanecerá exposto ao público na Secretaría do Concello durante o prazo de 30 días hábiles contados a partir do seguinte ao da inserción do presente edicto no Boletín Oficial da Provincia, a fin de que os interesados podan examinalo e presentar as reclamacións que estimen oportunas. De non se presentar reclamacións durante o prazo expresado, o expediente entenderase definitivamente aprobado, por telo así disposto o acordo de aprobación inicial. Camariñas, a 29 de marzo de 2010 O ALCALDE en funcións, Asdo.: Sergio Caamaño Fernández